|  |  |  |
| --- | --- | --- |
| **Aadressid:** |  |  |
| |  | | --- | | Asutused ja isikud vastavalt nimekirjale | | Meie | 22.12.2025 nr 4.2-17/3454-26 |

**Soldina põhikooli maa-ala detailplaneeringu****st**

Narva Linnavalitsuse Arhitektuuri- ja Linnaplaneerimise Amet teatab Narva Linnavalitsuse 18.12.2025 korraldusega nr 798-k Soldina põhikooli maa-ala detailplaneeringu vastuvõtmisest ning avaliku väljapaneku korraldamisest.

Detailplaneeringu avalik väljapanek toimub **alates** **14. jaanuarist kuni 27. jaanuarini 2026**. Avaliku väljapaneku jooksul on planeeringu materjalid kättesaadavad Narva Linnavalitsuse valvelauas aadressil Peetri plats 5 või elektrooniliselt Narva linna kodulehel [www.narva.ee](http://www.narva.ee) või [**lingil**](https://narvalk.quickconnect.to/d/s/12r7Fjv1ExdgKukvCP5ySAZ7I3Av3YTP/exJDC5nqtsX2W6g2cTLrkB1GuEDThlj6-jrUgPBsuLww). Arvamusi planeeringu kohta saab esitada Arhitektuuri- ja Linnaplaneerimise Ameti postiaadressile Peetri plats 5, 20308 Narva linn või e-posti aadressile [narvaplan@narva.ee](mailto:narvaplan@narva.ee). Avaliku väljapaneku jooksul on igal isikul õigus avaldada oma arvamust.

Samuti korraldab ametSoldina põhikooli maa-ala detailplaneeringu avaliku arutelu **27. jaanuaril 2026 kell 16.00** Narva Linnavalitsuse konverentsisaalis (Peetri plats 5).

Detailplaneering algatati Narva Linnavolikogu 26.09.2024 otsusega nr 40 Narva Linnavalitsuse Arhitektuuri- ja Linnaplaneerimise Ameti ettepanekul. Planeeringualaasub Narva linnas Soldino linnaosas ning selle pindala on ca 4 ha. Planeeringuala hõlmab Mõisa tn 1, Mõisa tn 1a ja Tallinna mnt 40 kinnistud ning osaliselt piirnevaid tänavaid Mõisa tänav L1 ja Tallinna mnt J2 kinnistud. Detailplaneeringu eesmärk on ehitusõiguse määramine Tallinna mnt 40 krundile (Pos 1) uue põhikooli (ka erivajadustega laste) koos abihoonete ja seda teenindavate spordi- ja ajaveetmise rajatiste sh staadioni ning juurde kuuluva taristu ehitamiseks. Mõisa tn 1a krundil (Pos 2) säilib olemasolev lasteaed Pingviin, millele võib teha juurdeehitust. Lubatud on ka olemasoleva hoone lammutamine ning uue ehitamine vastavalt ehitusõigusele. Kohustuslik ehitusjoon mõlema kinnistu puhul on seatud Mõisa tänava äärde. Planeeringuga muudetakse krundipiire. Mõisa tn 1 krunt (suletud lasteaed Väikevend) jagatakse kaheks ning suurem osa liidetakse Soldina koolimaja krundiga (Pos 1) ning väiksem osa liidetakse lasteaia Pingviin krundiga (Pos 2). Lisaks muudetakse Pos 1 ja Tallinna mnt J2 vahelist krundipiiri. Samuti lahendatakse detailplaneeringuga liikluskorralduse (sh juurdepääsud ja parkimine), maa-ala heakorrastuse ja haljastuse küsimused ning määratakse planeeringu elluviimiseks vajalikud keskkonnatingimused. Planeering ei too kaasa muudatust ei kehtivas ega uues Narva linna üldplaneeringus maakasutuse juhtotstarbe osas.

Detailplaneeringu elluviimine avaldab positiivset sotsiaal-majanduslikku mõju kohalikule kogukonnale. Planeering loob eeldused kaasaegse ja turvalise õpikeskkonna arendamiseks, parandades hariduse kättesaadavust ja kvaliteeti. See suurendab piirkonna atraktiivsust lastega peredele ning võib pidurdada elanike väljarännet. Esmakordselt Narvas tekib uues põhikoolis kaasaegne õpikeskkond hariduslike erivajadustega lastele. Majanduslikult võib planeeringu elluviimine tuua kaasa investeeringuid ehitus- ja teenindussektorisse, luua ajutisi ja püsivaid töökohti ning tõsta ümbritseva kinnisvara väärtust. Samuti paraneb kohaliku taristu ja avaliku ruumi kvaliteet, sh koolihoonega külgneva ja kogukonna keskseks pargialaks kujuneva välialaga, millest saavad kasu nii õpilased, koolipersonal kui ka kohalikud elanikud.

Vastavalt planeerimisseaduse § 127 lg 4¹ on korteriühistu juhatus kohustatud edastama saadud teate kõigile korteriomanikele.

Lugupidamisega

/allkirjastatud digitaalselt/

Tatjana Nikolajenkova

planeeringute spetsialist

5837 3585, tatjana.nikolajenkova@narva.ee